**Fișa de activitate**

A.

1. **Numele și adresa unităţii de învăţământ aplicante**: LICEUL TEORETIC „ GHEORGHE MUNTEANU MURGOCI”-MĂCIN, JUDEȚUL TULCEA
2. **Nivelul/nivelurile de învățământ**: liceal
3. **Numărul elevilor din școală**:25
4. **Numărul cadrelor didactice din școală**:1
5. **Coordonatorul activităţii (nume și prenume, funcție, date de contact)**: prof. limba engleză -Ionela Albu,nr. Tel. 0760230608, email: albuionela@yahoo.com;
6. **Titlul activităţii**:**VIITOAREA MEA CARIERĂ**-excursie tematică București;
7. **Domeniul în care se încadrează**: de consiliere și orientare și cultural;
8. **Scopul activităţii**: De a informa și ajuta elevii de clasa a XI-a în formarea unei decizii privind viitoarea carieră cât și de a le dezvolta spiritul cultural-artistic;
9. **Obiectivele educaționale ale activităţii**:
	1. informarea şi documentarea personală (prin consultarea de profile ocupaţionale, monografii profesionale, ghiduri, prin vizite de documentare şi participarea la activitatea practică din ateliere);
	2. să-şi contureze o imagine clară cu privire la viitoarea carieră (formare iniţială, perfecţionare, promovare, modificarea rolurilor sociale);
	3. să-și imbunătățeacă cunoștințele de ordin cultural și artistic.
10. **Elevii participanţi**: număr total de participanți:25, procent de participanți din numărul total de elevi din grupul țintă 92%;
11. **Durata şi locul desfăşurării activităţii**: 5 zile, București.
12. **Descrierea activităţii**. Descrieţi pe scurt activitatea, în cel mult 5-10 rânduri, menţionând elementele de succes ale acesteia (conţinut, metode, sarcini de lucru, caracter interdisciplinar, parteneriate etc.).

Activitatea a avut ca principal scop orientarea socio-profesională a elevilor clasei a XI-a B, profil stiințe ale naturii. Elevii și-au dorit să viziteze mai multe universități din București în vederea luării privind viitoarea carieră. În acest sens au contactat și au obținut acordul urmăroarelor instituții: Universitatea Politehnica București-c Facultatea Automatică și de calculatoare, Facultatea Energetica, Facultatea de Inginerie în limbi Străine, Universitatea de Medicină și Farmacie „ Carol Davila”, Academia de Poliție„Alexandru Ioan Cuza”-Facultatea de Pompieri și Academia Tehnică Militară.În cadrul acestor vizite, elevii au avut întâlniri cu profesori, le-au fost prezentate diverse ateliere și laboratoare iar ei au putut adresa întrebări privind planul de școlarizare, condiții de admitere, condiții de cazare.

De asemenea elevii au avut ocazia să viziteze mai multe instituții de cultură din capitală precum: Muzeul Național de Istorie Naturală Grigore Antipa, Grădina Botanică București, Muzeul Național Cotroceni dar au și participat la minunate manifestări culturale precum: spectacolul de operă „Madame Butterfly” de la Opera Națională Română, Festivalul Etnorama organizat în Parcul Regele Mihai I( Parcul Herăstrău) și Festivalul Internațional al Statuilor Vivante organizat in grădina Casei Filipescu-Cesianu.

1. **Descrieţi rezultatele obţinute în urma activității**

În cadrul activității **VIITOAREA MEA CARIERĂ,** elevii au avut posibilitatea de a interacționa direct cu studenții și profesorii facultăților vizitate, au putut vedea spațiile instituțiilor respective( ateliere, laboratoare, biblioteci, dormitoare) astfel reușind să își formeze o opinie care îi va ajuta în luarea unei decizii privind viitoarea carieră.

De asemenea, prin vizitele la diversele manifestări și obiective culturale și-au îmbogățit cunoștințele culturale, artistice , științifice dar și de conduită și etichetă.

1. Precizaţi dacă elevii/profesorii/părinții şi-au manifestat dorinţa de continuare a acestei activităţi şi modalitatea în care puteţi asigura acest lucru

Tipul acestei activități este promovat în fiecare an în cadrul instituției noastre pentru elevii claselor a XI-a fiind considerată ca oportună atât de cadrele didactice cât și de către părinți și elevi.

1. Motivaţia propunerii activității ca fiind cea mai bună (maximum ½ pagini): argumente ale cadrelor didactice, ale elevilor, ale părinților.

Am ales această activitate în calitate de profesor diriginte al clasei a XI-a B considerând-o cea mai bună lecție de consiliere și orientare pe care aș fi putut să o ofer elevilor mei. Nu pot nega faptul că a fost realizată și la propunerea elevilor și a părinților acestora, alegerea instituțiilor de învățământ superior fiind făcută de aceștia. Elevii au avut oportunitatea de a vizita spatiile instituțiilor (ateliere, laboratoare, biblioteci, dormitoare). De asemenea au interacționat cu profesori, studenți care le-au prezentat atât oferta educațională cât și oportunitățile de carieră pe care le au dacă vor urma cursurile în cadrul respectivelor instituții. O mare parte dintre elevii participanți au declarat că această activitate i-a ajutat în luarea unei decizii privind viitoarea lor carieră.

Elevii au avut ocazia să viziteze, pentru prima dată, mai multe instituții de cultură din capitală precum îmbogățindu-și astfel cunoștințele culturale, artistice , științifice dar și de conduită și etichetă. Ei au participat la un spectacol de operă, fiind impresionați de artiști, acțiune și decoruri. Au fost mult impresionați de întreaga atmosferă de la Opera Națională Română. Un alt moment unic pentru ei l-a reprezentat participarea la Festivalul Internațional al Statuilor Vivante organizat in grădina Casei Filipescu-Cesianu, unde spiritul artistic și cel muzical s-au îmbinat perfect. Vizita la Muzeul Național de Istorie Naturală Grigore Antipa și Grădina Botanică București i-a ajutat pe elevi să-și dezvolte și imbogățească cunoștințele de biologie, fizică și chimie.

În concluzie consider că atât lecția de consiliere și orientare cât și de științe devine mult mai eficientă dacă elevii experimentează, iau contact direct cu faptele, persoanele și aspectele de care sunt interesați.

B. **Ataşaţi cele mai relevante mărturii ale elevilor/profesorilor/părinților referitoare la activitatea propusă**.

**Țandără Georgeta**(elevă clasa a XI-a B)-„*Pentru mine și colegii mei a fost importantă excursia putându-ne orienta către ce vrem să facem toată viața, cariera noastră. Prin intermediul acestei excursii am aflat, m-am hotărât care este facultatea a căror cursuri vreau să le urmez. De asemenea experiența de la operă a fost unică.”*

**Bîlea Ionela(elevă clasa a XI-a B)** *-„Am așteptat cu nerăbdare excursia asta deoarece mi-am dorit să petrec timpul diferit cu clasa mea, inclusiv diriginta. Am râs, ne-am simțit bine de mai multe ori iar momentele în care eram super obosită nu le acoperă pe cele in care eram încântată că sunt acolo. Am văzut mult din capitală țării noastre în câteva zile și mi-a placut mult faptul ca am fost cu trenul și metroul deoarece pentru mulți dintre noi au fost experiențe noi și nu cred că dacă foloseam autocarul era la fel.Excursia și-a îndeplinit scopul de activitate educativă. Am fost unde ne-am propus, inclusiv prin alte locuri pe unde abia aștept să mă plimb iar.”*

**Tipi Florentina(elevă clasa a XI-a B)**- „*Pentru mine a fost o experiență unică, plină de lucruri și cunoștințe noi. Facultățile pe care le-am vizitat m-au impresionat, mi-a plăcut Casa Pasivă din cadrul Facultății Energetice. Mi-a plăcut foarte mult și Festivalul Internațional al Statuilor Vivante din grădina Casei Filipescu-Cesianu.”*

**Dana Tudor Păun( părinte) „** *Zile frumoase petrecute împreună !Întotdeauna își vor aminti cu drag de locurile și activitățile realizate!”*

**Bucur Gabriela(elevă clasa a XI-a B)**- *„ Pentru mine activitea desfășurată în București a fost unică. Am reușit împreună cu colegii și dna dirigintă să văd academia pe care îmi doresc să o urmez. Pe mine contactul direct cu instituția, profesorii și studentii de acolo m-au motivat ca în anul școlar următor să învăț mai bine. Îmi doresc foarte mult ca la finalizarea liceului să urmez o carieră militară.”*

C. Atașați „dovezi” ale activității (fotografii, filme, documente etc.)

http://murgocimacin.ro/